钦定古今图书集成/理学汇编/字学典/第108卷 > 章友直
## 钦定古今图书集成/理学汇编/字学典/第108卷 > 章友直

按《临川集》：“章友直，建安人。自放不羁，不肯求选举。皇
祐中，近臣言友直善篆，与李斯、阳冰相上下。召友直，
友直即往。经成，除试将作监主簿，不就。”

按《宣和书谱》：“章友直工玉箸字学。嘉祐中，与杨南仲
篆石经于国子监，当时称之。太常少卿元居中出领
宿州，则尽所有，摹诸石以广其传。缘此东吴之地，多
其篆迹。友直既以此书名世，故家人女子亦莫不知
笔法，咄咄逼真，人复宝之。说者云，自李斯篆法之亡，
而得一阳冰，阳冰之后，得一徐铉。而友直在铉之门”，
其犹游夏欤。今御府所藏篆书一、《二经堂歌》。